# Årsberetning for Gul avdeling 2021

## Beskrivelse av avdelingen

* Gul avdeling hadde 8 brukere i aldersgruppen 23- 63 år pr.31.12.21. Vi mistet en av våre kjære brukere i desember. Vi fikk delta i en fin, minnerik bisettelse.
* Antall årsverk 10; hvorav 40% med 3-årig utdannelse og 60% med 1-årig utdannelse. I tillegg har vi hatt en lærling i helsearbeider faget, som bestod fagprøve januar 2021. En av våre ansatte startet med fagbrev på jobb i helsearbeiderfaget i august 2021 og skal avlegge fagprøve vår 2022.
* Mer enn 50% av våre brukere på gul avdeling er rullestolbrukere. Vi har brukere med epilepsi, cerebral parese, hjerneskade, Cornelia de Langes syndrom, Retts syndrom og Downs syndrom.
* Overordnet målsetting for avdelingen er å gi et realistisk opplæringstilbud med utviklingsmuligheter etter individuelle målsetninger, samt vise respekt for den enkeltes evner og behov.
* Vi vektlegger fysisk aktivitet, kommunikasjon, sansestimulering og sosiale aktiviteter.

## Dette har vi arbeidet med i år

* Dette året har nok en gang vært preget av pandemien. Smittevern har fortsatt å være hovedfokus for å beskytte en sårbar gruppe.
* I mai tok vi imot en bruker som har overflyttet fra en annen avdeling på huset. Vi har hatt fokus på å gjøre overflyttingen så smidig som mulig og bruker har funnet seg godt til rette på gul avdeling.
* Personalgruppen har tatt nettbaserte kurs, da spesielt i legemiddelhåndtering. Nyansatt har vært på interne kurs.
* Vi har gjennomført alle mål og evalueringsmøter, noen digitalt og noen fysiske møter.
* Vi hadde to planleggingsdager på avdeling. Disse har blitt brukt til implantering av nytt journal system, samt etikk.

**Avdelingsleders vurdering**

Gul avdeling har vist at vi nok et år har klart å tilpasse oss en ny hverdag på en god måte. Brukerne har vært i fokus og personalgruppen har vist stor fleksibilitet til å gjøre arbeidshverdagen så god som mulig.

Elisabeth Myrhol

 Avdelingsleder